Асен Босев
Менажерия

chitanka.info

Петърчо на Кольо казва коня,

Кольо пък на Петърчо — петел.

Не Миленка и Боян се гонят,

гонят се камила и козел.

За Недялка Данчето е чавка,

Милчо за Румяна е прасе.

Таня пък за Пейчо — кукумявка.

И така се те наричат все!

Сякаш тези мили пионери

своите другари не познават,

сякаш че класът е менажерия,

дето я животни обитават!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.